98. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ  ΚΑΙ ΕΜΠΟΡΙΟΥ Αριθ. Α1. 3673 της 13/25 Μαΐου 1979 (ΦΕΚ Β΄ 506) Περί ειδικότερης οριοθετήσεως των πόλεων Αθηνών-Πειραιώς και Προαστείων αυτών. Έχοντας υπόψη: 1.Τον Νόμ. 400/1976 «περί Υπουργικού Συμβουλίου και Υπουργείων». 2.Το άρθρ. 5 της από 9 Αυγ. 1978 πράξεως Νομοθετικού Περιεχομένου «περί επιβολής αγορανομικού ελέγχου επί των μισθωμάτων των κατοικιών», όπως αυτό συμπληρώθηκε με την παρ. 4 του δευτέρου άρθρου του Νόμ. 833/1978 «περί κυρώσεως, τροποποιήσεως και συμπληρώσεως της από 9 Αυγ. 1978 «περί επιβολής αγορανομικού ελέγχου επί των μισθωμάτων των κατοικιών». 3.Την ανάγκη της ειδικότερης οριοθετήσεως, των Πόλεων Αθηνών, Πειραιώς και των Προαστείων αυτών, για την εξυπηρέτηση του σκοπού στον οποίο αποβλέπουν οι διατάξεις του άρθρ. 5 της ανωτέρω πράξεως Νομοθετ. Περιεχομένου, αποφασίζουμε: 1.Ορίζουμε τους παρακάτω Δήμους και Κοινότητες των Πόλεων Αθηνών, Πειραιώς και Προαστείων τους, σαν τοπικά όρια εντός των οποίων εφαρμόζονται οι διατάξεις των περιπτ. (β), (γ) και (δ) του άρθρ. 5 της από 9 Αυγ. 1978 πράξεως Νομοθετικού Περιεχομένου «περί επιβολής αγορανομικού ελέγχου επί των μισθωμάτων των κατοικιών». Α)Δήμοι: Αθηναίων Βύρωνος, Γαλατσίου, Δάφνης, Ηλιουπόλεως, Ζωγράφου, Καισαριανής, Υμηττού, Ταύρου, Ν. Φιλαδελφείας, Αγ. Δημητρίου, Αγ. Ιωάννη Ρέντη, Αλίμου, Γλυφάδας, Δραπετσώνας, Καλλιθέας, Κερατσινίου, Μοσχάτου, Πειραιώς, Ν. Σμύρνης, Νίκαιας, Παλαιού Φαλήρου, Περάματος, Αιγάλεω, Αγ. Αναργύρων, Αγ. Βαρβάρας, Άνω Λιοσίων, Αργυρουπόλεως, Ασπροπύργου, Κορυδαλλού, Ν. Λιοσίων, Περιστερίου, Πετρουπόλεως, Χαϊδαρίου, Αγ. Παρασκευής, Αμαρουσίου, Αχαρνών, Ηρακλείου, Κηφισιάς, Μεταμορφώσεως, Ν. Ιωνίας, Χολαργού, Χαλανδρίου. Β)Κοινότητες: Ν. Χαλκηδόνος, Βάρης, Βούλας, Βουλιαγμένης, Βριλησίων, Δροσιάς, Εκάλης, Λυκόβρυσης, Μελισσίων, Ν. Ερυθραίας, Ν. Πεντέλης, Ν. Ψυχικού, Παλήννης, Παπάγου, Πεντέλης, Πεύκης, Φιλοθέης Ψυχικού. Η απόφαση αυτή να δημοσιευθεί στην Εφημερίδα της Κυβερνήσεως. 7.Ζ.α.98 Ενοικιοστάσιο 